ນັກສຶກສາ ສະຖາບັນການເມືອງ ແລະ ການປົກຄອງແຫ່ງຊາດ ລົງກໍ່ສ້າງຮາກຖານການເມືອງ ຢູ່ເມືອງນາຊາຍທອງ
ອີງຕາມຫຼັກສູດການຮຽນ-ການສອນ ຂອງ ສະຖາບັນການເມືອງ ແລະ ການປົກຄອງແຫ່ງຊາດ, ນັກສຶກສາແຕ່ລະບົບຕ້ອງໄດ້ລົງກໍ່ສ້າງຮາກຖານການເມືອງ. ຈຸດປະສົງຂອງການລົງກໍ່ສ້າງຮາກຖານການເມືອງແມ່ນເພື່ອເຮັດໃຫ້ປະຊາຊົນມີຄວາມໜັກແໜ້ນທາງດ້ານແນວຄິດການເມືອງ, ການຈັດຕັ້ງຂັ້ນພື້ນຖານໄດ້ຮັບການປັບປຸງ, ມີຄວາມສະຫງົບ ແລະມີຄວາມເປັນລະບຽບຮຽບຮ້ອຍຂອງສັງຄົມ, ປະຊາຊົນສາມາດຮັບຮູ້-ເຂົ້າເຖິງຂໍ້ມູນຂ່າວສານກ່ຽວກັບວຽກງານການເມືອງ ແລະວຽກງານວັດທະນະທຳ-ສັງຄົມໄດ້ຮັບການປົວແປງເຮັດໃຫ້ຊີວິດການເປັນຢູ່ຂອງປະຊາຊົນນັບມື້ນັບດີຂຶ້ນເປັນກ້າວໆ. ທັງເປັນການຊອກຮູ້ພຶດຕິກໍາ ສົມທຽບກັບທິດສະດີທີ່ໄດ້ຄົ້ນຄວ້າ ເຊິ່ງສະເພາະປີນີ້ແມ່ນລະບົບປະລິນຍາຕີ ຮຸ່ນທີ XXII ຫ້ອງ ກ ແລະ ຫ້ອງ ຂ, ນັກສຶກສາອະນຸປະລິນຍາ ຮຸ່ນທີ XVI ຈຳນວນທັງໝົດ 181 ທ່ານ, ຍິງ 46 ທ່ານ ເຊິ່ງໄດ້ເລືອກເອົາເມືອງນາຊາຍທອງ ເປັນບ່ອນລົງກໍ່ສ້າງຮາກຖານການເມືອງ ໃນນັ້ນໄດ້ແບ່ງອອກເປັນ 2 ກຸ່ມ: ກຸ່ມບ້ານສີເກີດ ແລະ ກຸ່ມບ້ານນາຊາຍທອງ ແລະໄລຍະຂອງການລົງກໍ່ສ້າງຮາກຖານການເມືອງແມ່ນໄດ້ເລີ່ມແຕ່ວັນທີ 20 ພະຈິກ ຫາວັນທີ 16 ທັນວາ ຈຶ່ງຈະສໍາເລັດ.
ສມປຊ ຈັດຕັ້ງສະເຫຼີມສະຫຼອງວັນຊາດທີ 2 ທັນວາຄົບຮອບ 43 ປີ ແລະສະຫຼຸບຜົນງານປະຈຳປີ 2018
ໄດ້ຈັດຕັ້ງພິທີສະເຫຼີມສະຫຼອງໃນຕອນເຊົ້າຂອງວັນທີ 05 ທັນວາ 2018 ທີ່ ສະໂມສອນໃຫຍ່ ສມປຊ ໂດຍການເປັນປະທານຂອງ ທ່ານ ຮສ ປອ ທອງສະລິດ ມັງໜ່ໍເມກ ກໍາມະການສູນກາງພັກ, ສະມາຊິກສະພາຊຸດທີ VIII, ເລຂາຄະນະບໍລິຫານງານພັກ, ຫົວໜ້າ ສມປຊ; ມີຄະນະພັກ, ຄະນະອຳນວຍການ, ພະນັກງານ, ຄູ-ອາຈານ ແລະນັກສຶກສາທຸກຮຸ່ນທຸກລະບົບເຂົ້າຮ່ວມ.
ບັນດາໜ່ວຍພັກນັກສຶກສາໄດ້ສຳເລັດການ ຮັບຮອງແຜນກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ
ເພື່ອປະຕິບັດຕາມຄຳສັ່ງຂອງກົມການເມືອງສູນກາງພັກ ສະບັບເລກທີ 01/ກມສພ, ລົງວັນທີ 3 ມັງກອນ 2018 ວ່າດ້ວຍການເພີ່ມທະວີກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ໃນຕອນບ່າຍວັນທີ 29-31 ຕຸລາ 2018 ທີ່ຫ້ອງປະຊຸມໃຫຍ່ຊັ້ນ 3 ບັນດາໜ່ວຍພັກເຊິ່ງປະກອບມີ ໜ່ວຍພັກນັກສຶກສາປະລິນຍາໂທ 13, ໜ່ວຍພັກນັກສຶກສາປະລິນຍາຕີ ຮຸ່ນທີ 22 ຫ້ອງ ກ ແລະໜ່ວຍພັກນັກສຶກສາປະລິນຍາຕີ ຮຸ່ນທີ 22 ຫ້ອງ ຂ ໄດ້ຈັດກອງປະຊຸມຮັບຮອງແຜນກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນຂຶ້ນ; ໂດຍການເປັນປະທານຂອງສະຫາຍ ຮສ ພູວົງອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ມີສະຫາຍ ປທ ນ. ບຸນມີ ຈຸນລະຈັກ ປະທານກວດກາພັກ-ລັດ ສມປຊ, ຫົວໜ້າສູນຂໍ້ມູນຂ່າວສານ ສມປຊ, ຄະນະກຳມະການກວດກາຊຸກຍູ້ການປະຕິບັດແຜນການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ແລະບັນດາສະມາຊິກພັກນັກສຶກສາທັງໝົດເຂົ້າຮ່ວມຢ່າງພ້ອມພຽງລາຍລະອຽດຂອງ ແຕ່ລະໜ່ວຍພັກມີດັ່ງນີ້.
ຊຸດຝຶກອົບຮົມທິດສະດີການເມືອງ-ການປົກຄອງ ລະບົບ 45 ວັນ ຊຸດທີ II ຂອງຄະນະຈັດຕັ້ງສູນກາງພັກ ໄດ້ໄຂຂຶ້ນຢ່າງເປັນທາງການ
ເພື່ອເປັນການຜັນຂະຫຍາຍເນື້ອໃນຈິດໃຈຂອງກອງປະຊຸມວຽກງານຈັດຕັ້ງທົ່ວປະເທດຄັ້ງທີ X ແລະມະຕິກອງປະຊຸມໃຫຍ່ຄັ້ງທີ VIII ຂອງອົງຄະນະພັກ ຄະນະຈັດຕັ້ງສູນກາງພັກ ໂດຍສະເພາະແມ່ນການເພີ່ມທະວີວຽກງານກໍ່ສ້າງພັກ ໃຫ້ໜັກແໜ້ນທາງດ້ານການເມືອງ-ແນວຄິດ ແລະຍົກສູງການຄົ້ນຄວ້າຮ່ຳຮຽນທິດສະດີການເມືອງໃຫ້ພະນັກງານ-ສະມາຊິກພັກ ພາຍໃນຄະນະຈັດຕັ້ງສູນກາງພັກ ໂດຍໄດ້ສົມທົບກັບ ສະຖາບັນການເມືອງ ແລະ ການປົກຄອງແຫ່ງຊາດ ຈັດຕັ້ງຝຶກອົບຮົມທິດສະດີການເມືອງ-ການປົກຄອງ ໄລຍະສັ້ນ 45 ວັນ.